Boek: Wat die see gesien hetNiks is regtig verlore as jy dit in jou hart bêre nie… Op ŉ dag gaan Sophia saam met haar pa see toe. Hulle geniet ŉ heerlike dag op die strand, totdat ŉ donderstorm uitbreek en hulle inderhaas moet vlug. Sophia verloor per ongeluk haar teddiebeer. Haar spesiale teddiebeer wat eers haar oupa s’n was, en toe haar ma s’n, en daarna hare sedert die dag toe sy gebore is. Sophia se hart is gebreek, maar die see sien wat gebeur en dalk, net dalk, kan die see Sophia se teddiebeer vir haar terugbring. Maak nie saak hoe lank dit neem nie … Hierdie beeldskone, spesiale prenteboek kombineer asemrowende collage-kunswerk met ŉ hartroerende storie wat jou altyd sal bybly. Die sielvolle storie spreek tot jonk en oud – dit is tegelyk die verhaal van ŉ opwindende soektog én ŉ storie met ŉ belangrike les oor die hantering en verwerking van verlies. Uitgewer: Lapa Uitgewers Prys: R135,00* *Prys onderhewig aan verandering Koop die boek by Graffiti Boeke